Viimaks jõutakse siiski mägikülla, kus elab muust maailmast ära lõigatud hiina kogukond ilma elektri ja muude luksusteta. Kuna kõik kilpkonnad pääsevad põgenema ja teejuhi amneesia segab ka veidi, tagasiteele niipea asuda ei saa ja peategelastel on nõnda ohtralt aega tutvuda kohaliku külaelu ning tavadega, millest suuremat tähelepanu saab püüd lapsi algkoolist saati lendama õpetada. Varsti elavad jaapani suurlinnas üles kasvanud peategelased kohalikku ellu nõnda sisse, et näiteks  yakuza enam tsivilisatsiooni tagasi ei tahagi.